Mmogyammorosoɔ

Mmogyammorosoɔ (brɔfo kasa mu, Hypertension) ba abere a tumi a mogya de ba wo ntini afasu so no mu yɛ du dodo. Wɔde mercury milimita (mm Hg) na esusuw Mmogyammoroso na ɛwɔ afa abien: nhyɛso bere a koma no bɔ (systolic) ne nhyɛso anaa prɛsha bere a koma no home (diastolic). Wɔ Ghana no, wɔtaa hu akenkan a ɛyɛ 130/80 mm Hg anaa nea ɛboro saa sɛ Mmogyammoroso.

 Ne hu 
Mpɛn pii no, Mmogyammoroso mfa yare no ho sɛnkyerɛnne ankasa mma. Nanso, ɛyɛ asiane titiriw a ɛde ɔyare a ɛma obi hwe ase(stroke), asaabo mu ntini mu yare, komayare, atiridiinini a ɛyɛ den, ntini a ɛwɔ akyi no mu yare, aniwa a ɛyera, asaabo mu yare a enni sabea, ne adwenemhaw ba. Mmogyammorosoɔ yɛ ade titiriw a ɛma obi wu ntɛm wɔ wiase nyinaa.

Nnipa a wɔwɔ Mmogyammorosoɔ wɔ Ghana nyinaa mu fa nnim sɛ wɔwɔ bi. Wɔtaa hu Mmogyammoroso bere a wɔreyɛ akwahosan ho nhwehwɛmu anaasɛ bere a wɔrehwehwɛ akwahosan ho nhyehyɛe wɔ ɔhaw bi a ɛne no nni abusuabɔ ho no. Nnipa binom a wɔwɔ Mmogyammoroso bɔ amanneɛ sɛ wɔn ti yɛ wɔn yaw, na wɔn ti yɛ hare, wɔn adwene mu yɛ wɔn naa, wɔn aso yɛ biribi(aso a ɛyɛ gyegyeegye), wɔn ani a ɛsakra anaasɛ wɔtotɔ piti. Nanso, ebia saa sɛnkyerɛnne ahorow yi fa dadwen a ɛbata ho mmom sen Mmogyammoroso no ankasa.

 Ma ɛde ba 
Nhyɛso a ɛkɔ soro fi awosu mu nneɛma ne nneɛma a atwa yɛn ho ahyia ka ho tumi ma obi nya Mmoagyamorosoɔ. Nneɛma ahorow pii na ɛma Mmogyammoroso ba wɔ Ghana, a nea ɛka ho ne asetra kwan a wɔpaw te sɛ nkyene pii a wodi fi nnuan a wɔayɛ ne nea wɔde di dwuma wɔ amanne kwan so mu, apɔw-mu-teɛteɛ a ɛkɔ soro, ne nsa ne tawa a wɔnom pii.

Bio nso, awosu mu nneɛma, kɛseyɛ mmoroso a ɛrenya nkɔanim, adwennwen a ɛkɔ soro wɔ nkurow akɛse ne nkuraase nyinaa, ne akwahosan tebea afoforo te sɛ asikyireyare ne asaabo mu yare nso ka na Mmogyammoroso abu so wɔ Ghana saa.

 Nsɔano 
Sɛ wowɔ Mmogyammorosoɔ anaasɛ wo mogya mmoroso wɔ ɔfa a ɛkorɔn sen sɛnea ɛte daa a, asetra mu nsakrae bi a wobɛyɛ no betumi aboa ma woadi ho dwuma yiye a wunhia nnuru. Fi ase di aduan a ahoɔden wom te sɛ nnuaba, nhabannuru, aburow a wɔayam, ne nufusu a srade nnim pii, bere a wotew nkyene, asikyire, ne nnuan a srade wom so no so.

Apɔwmuteɛteɛ a wobɛyɛ daa nso ho hia, enti fa yɛ wo botae sɛ anyɛ yiye koraa no wode simma 30 bɛteɛteɛ w’apɔw mu nna dodow no ara wɔ dapɛn no mu, te sɛ nantew, mmirikatu, anaa asuguare. Sɛ wukura mu duru a ɛfata a, ebetumi ama wo mogya so atew kɛse, na sɛ wo mu duru so tew kakraa bi mpo a, ebetumi ama nsakrae aba.

Ɛho hia nso sɛ wobɛtew nsa a wɔnom so na woagyae sigaretnom, efisɛ abien no nyinaa betumi ama Mmogyammoroso akɔ soro anaa aba.

Afei nso akwan pa a wobɛfa so adi adwennwen ho dwuma, te sɛ yoga a wobɛyɛ, adwennwen, anaa anigyede a wode wo ho bɛhyɛ mu no betumi aboa bio ma wo Mmogyammoroso akɔ fam. Saa akwan a ɛnyɛ nnuru yi tu mpɔn kɛse wɔ Mmogyammoroso a wɔtew so na wɔhwɛ so no mu.

 Sua pii 

 Yafunukeka
 Asikyireyadeɛ
 Ahrawa mu yareɛ
 Berɛboɔ mu yareɛ
 Nsonomuyadeɛ
 Yarefufuoɔ

 Beaɛ a menyaa mmoa fii